Solo (Blanka-sang)

«Solo» er en popsang fra 2022 med den polske sangeren og modellen Blanka Stajkow. Sangen vant den polske musikkonkurransen Tu bije serce Europy! Wybieramy hit na Eurowizję i februar 2023 og var Polens bidrag i Eurovision Song Contest 2023 i Liverpool.

Om sangen 
Sangen er skrevet av et bredt låtskriverteam, der sangeren Blanka Stajkow er blant dem. Ifølge henne handler låten om ensidige og falske forhold, der den ene parten «mister hodet for den andre», selv om den andre parten bare leker med dem. Sangen uttrykker troen på at det enkelte ganger er best å være alene, og at det er helt ok – derav tittelen «Solo» (alene).

Sangen ble 15. februar 2023 kunngjort som én av ti finalister i den polske sangkonkurransen Tu bije serce Europy! Wybieramy hit na Eurowizję, der vinneren fikk representere Polen i Eurovision Song Contest 2023. I finalen 26. februar gikk låten til topps og ble dermed Polens bidrag til Eurovision.

Polen deltok i semfinale 2 torsdag 11. mai i Liverpool. Der endte «Solo» på en tredjeplass og kvalifiserte seg til finalen lørdag 13. mai. I finalen fikk sangen 93 poeng og endte på 19. plass.

Listeplasseringer

Referanser 

Polske sanger
Polsk musikk
Bidrag til Eurovision Song Contest 2023
Sanger fra 2022